CELEX: 32005R0450
Language: da
Date: 2005-03-18 00:00:00
Title: Kommissionens forordning (EF) nr. 450/2005 af 18. marts 2005 om bevis for afslutning af toldformaliteterne i henhold til artikel 16 i forordning (EF) nr. 800/1999 i forbindelse med import af mælk og mejeriprodukter i tredjelande

19.3.2005   
            
            
               DA
            
            
               Den Europæiske Unions Tidende
            
            
               L 74/30
            
         
      KOMMISSIONENS FORORDNING (EF) Nr. 450/2005
   af 18. marts 2005
   om bevis for afslutning af toldformaliteterne i henhold til artikel 16 i forordning (EF) nr. 800/1999 i forbindelse med import af mælk og mejeriprodukter i tredjelande
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 10, tredje led, og
   ud fra følgende betragtninger:
   
               (1)
            
            
               Ifølge artikel 31, stk. 10, tredje led, i forordning (EF) nr. 1255/1999 ydes restitutionen, hvis der er tale om en differentieret restitution, når det godtgøres, at produkterne har nået den destination, der er anført på licensen, eller en anden destination, som der er fastsat restitution for. Der kan gøres undtagelser fra denne bestemmelse efter proceduren i samme forordnings artikel 42, såfremt der fastlægges betingelser, der frembyder tilsvarende garantier.
            
         
               (2)
            
            
               Kommissionens forordning (EF) nr. 351/2004 af 26. februar 2004 om fastsættelse af eksportrestitutioner for mælk og mejeriprodukter (2) har indført en differentiering af restitutionerne alt efter mejeriprodukternes destination med virkning fra den 27. februar 2004.
            
         
               (3)
            
            
               I artikel 16 i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (3) er det angivet, hvilke dokumenter der kan udgøre et bevis for, at toldformaliteterne i forbindelse med import i et tredjeland er afsluttet, når der er tale om en eksportrestitution, der er differentieret efter destinationen. I henhold til nævnte artikel kan Kommissionen i visse særlige tilfælde, som skal fastlægges, beslutte, at beviset for import som omhandlet i samme artikel kan føres ved hjælp af et særskilt dokument eller på anden måde.
            
         
               (4)
            
            
               Hvis udbetalingen af restitutioner underlægges kravene i artikel 16 i forordning (EF) nr. 800/1999, vil det medføre væsentlige ændringer i de administrative procedurer for både de nationale myndigheder og eksportørerne, hvilket vil få administrative følger og resultere i betydelige finansielle byrder. Det kan i visse lande være forbundet med store administrative vanskeligheder at fremskaffe det bevis, der er omhandlet i artikel 16 i nævnte forordning.
            
         
               (5)
            
            
               For at lette eksportørernes administrative og finansielle byrder og for at gøre det muligt for myndighederne og eksportørerne at indføre de nye ordninger for de pågældende produkter samt de nødvendige procedurer for korrekt gennemførelse af alle de formaliteter, der skal afsluttes, er der i Kommissionens forordning (EF) nr. 519/2004 af 19. marts 2004 om fravigelse af forordning (EF) nr. 800/1999 for så vidt angår udførsel af mælk og mejeriprodukter (4) fastsat bestemmelser om en overgangsperiode, hvori det er lettere at føre bevis for afslutning af toldformaliteterne i forbindelse med import. Disse bestemmelser udløber den 31. december 2004.
            
         
               (6)
            
            
               I mange af destinationslandene er der imidlertid endnu ikke indført hensigtsmæssige procedurer eller tilstrækkelige midler til fremskaffelse af de nødvendige dokumenter. For at undgå, at eksportørerne ikke får udbetalt eksportrestitutionerne som følge af manglende administrative procedurer i tredjelandene, er det nødvendigt at fastsætte bestemmelser om en overgangsordning for 2005. På grundlag af erfaringerne med anvendelsen af forordning (EF) nr. 519/2004 bør den overgangsordning, der blev indført herved, tilpasses således, at der fastsættes bestemmelser om forelæggelse af yderligere dokumentation.
            
         
               (7)
            
            
               Der henvises til bestemmelserne i artikel 20 i forordning (EF) nr. 800/1999, efter hvilke medlemsstaternes myndigheder, hvis der er tvivl om de eksporterede produkters faktiske destination, og i forbindelse med alle restitutioner kan kræve yderligere dokumentation for, at produktet faktisk er markedsført i det importerende tredjeland.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter —
            
         UDSTEDT FØLGENDE FORORDNING:
   Artikel 1
   1.   Ved eksport i henhold til artikel 31 i forordning (EF) nr. 1255/1999 af produkter henhørende under KN-kode 0401-0405, for hvilke eksportøren ikke kan forelægge det i artikel 16, stk. 1 og 2, i forordning (EF) nr. 800/1999 omhandlede bevis, anses produkterne uanset nævnte artikel for at være importeret i et tredjeland, hvis følgende tre dokumenter forelægges:
   
               a)
            
            
               en kopi af transportdokumentet
            
         
               b)
            
            
               et bevis for losning udfærdiget af en officiel myndighed i det pågældende tredjeland eller af de officielle myndigheder i en medlemsstat, der er etableret i destinationslandet, eller af et internationalt overvågningsselskab, der er godkendt i overensstemmelse med artikel 16a-16f i forordning (EF) nr. 800/1999, som attesterer, at produktet har forladt losningsstedet, eller i det mindste, at produktet, så vidt det er den bevisudstedende myndighed eller det bevisudstedende selskab bekendt, ikke efterfølgende er blevet lastet med henblik på reeksport
            
         
               c)
            
            
               et bankdokument udstedt af godkendte mellemmænd, der er etableret i EF, hvori det attesteres, at betaling for den pågældende eksport er krediteret eksportørens konto hos dem, eller betalingsbeviset.
            
         2.   Ved anvendelsen af artikel 20 i forordning (EF) nr. 800/1999 skal medlemsstaterne tage hensyn til bestemmelserne i stk. 1.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den gælder for eksportangivelser, der accepteres i perioden 1. januar 2005 til 31. december 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. marts 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 160 af 26.6.1999, s. 48. Senest ændret ved Kommissionens forordning (EF) nr. 186/2004 (EUT L 29 af 3.2.2004, s. 6).
   
      (2)  EUT L 60 af 27.2.2004, s. 46.
   
      (3)  EFT L 102 af 17.4.1999, s. 11. Senest ændret ved forordning (EF) nr. 671/2004 (EUT L 105 af 14.4.2004, s. 5).
   
      (4)  EUT L 83 af 20.3.2004, s. 4.